Εμίλ Κομπ

Ο Εμίλ Ζυστίν Λουί Κομπ (γαλλ. Émile Justin Louis Combes, 6 Σεπτεμβρίου 1835 – 25 Μαΐου 1921) ήταν Γάλλος πολιτικός, που διετέλεσε Πρωθυπουργός της Τρίτης Γαλλικής Δημοκρατίας από το 1902 έως το 1905. Υπήρξε επίσης υπουργός Εσωτερικών, γερουσιαστής και ΜασόνοςLaurent Kupferman & Emmanuel Pierrat: Ce que la France doit aux francs-maçons, εκδ. Grund, 2012Monique Cara, Jean-Marc Cara και Marc de Jode: Dictionnaire universel de la Franc-Maçonnerie, εκδ. Larousse, 2011Pierre Chevallier: Histoire de la Franc-Maçonnerie française, εκδ. Fayard, 1975).

Γεννήθηκε στο χωριό Ροκκούρμπ της νότιας Γαλλίας ως το έκτο τέκνο του ράφτη Ζαν Κομπ και της συζύγου του Μαρί-Ροζ, το γένος Bannesborn. Ο Εμίλ έμαθε καλά λατινικά, τόσο από το σχολείο και έπειτα από τον νονό του και εξάδελφό του, έναν ιερέα ονόματι Ζαν Γκωμπέρ. Ο Γκωμπέρ επέμενε να γίνει ιερέας ένας από τους νεότερους εξαδέλφους του, οπότε με το κύρος που είχε στην οικογένεια του Κομπ, καθοδήγησε τον νεαρό Εμίλ προς την ιεροσύνη. Ο Εμίλ Κομπ εγγράφηκε στο εκκλησιαστικό λύκειο στην πόλη Καστρ και μετά σε ανώτερες εκκλησιαστικές σχολές. Στο Grand Séminaire d'Albi φόρεσε και το ράσο, αλλά η αφοσίωσή του στην ιεροσύνη δεν κρίθηκε ως σοβαρή και τελικώς ο Κομπ εγκατέλειψε την προσπάθεια πριν τη χειροτονία του. Από τότε και ύστερα μεταστράφηκε, και ο αντικληρικαλισμός του λέγεται«Masonic references in the works of Charles Williams», Grand Lodge of British Columbia and Yukon, 2007Burke, Peter: The New Cambridge Modern History, σελ. 304, 1979 ότι τον οδήγησε αργότερα στη Μασονία. Στα ώριμα χρόνια του ενδιαφέρθηκε και για τον spiritualist.Bigots united Σπούδασε ιατρική, αποφοιτώντας στα 32 του, οπότε άνοιξε ιατρείο στο Πονς του Νομού Σαράντ-Μαριτίμ. Εκεί, στο Σαιντ, έθεσε για πρώτη φορά υποψηφιότητα για πολιτικό αξίωμα το 1881, αλλα ηττήθηκε. Κατόρθωσε όμως να εκλεγεί γερουσιαστής το 1885. Οι επιτυχείς αναφορές του επί εκπαιδευτικών ζητημάτων κίνησαν την προσοχή και στις 3 Νοεμβρίου 1895 εισήλθε στην κυβέρνηση του Λεό Μπουρζουά ως Υπουργός Δημόσιας Εκπαιδεύσεως. Παραιτήθηκε μαζί με όλη την κυβέρνηση τον Απρίλιο του 1896.

Στη συνέχεια ο Κομπ υπεστήριξε ενεργά την κυβέρνηση Πιερ Βαλντέκ-Ρουσώ και μετά την αποχώρησή της ο Πρόεδρος της Δημοκρατίας εμπιστεύθηκε στον ίδιο τον Κομπ τον σχηματισμό κυβερνήσεως, όπως και έγινε, με τον ίδιο να έχει και το Υπουργείο Εσωτερικών. Βασική πολιτική της κυβερνήσεώς του ήταν ο περιορισμός της δυνάμεως της Εκκλησίας."Emile Combes who boasted of taking office for the sole purpose of destroying the religious orders. He closed thousands of what were not then called 'faith schools'" Bigots united in the Guardian, 9 October 2005 Σε αυτό συνάντησε τη στήριξη των κομμάτων της Αριστεράς, με αποτέλεσμα τη δημιουργία του λεγόμενου «Bloc des gauches» (= «μπλοκ των Αριστερών»). Υπό την ηγεσία του η Γαλλία έκανε τα πρώτα σαφή βήματα για τον χωρισμό Εκκλησίας και Κράτους. Μέχρι το 1904 σχεδόν 10 χιλιάδες θρησκευτικά σχολεία είχαν κλείσει και χιλιάδες ιερείς και μοναχές προτίμησαν να εγκαταλείψουν τη χώρα.Burns, Michael: France and the Dreyfus Affair: A Documentary History, Palgrave Macmillan, 1999, ISBN 0-312-21813-3, σελ. 171 Τα συντηρητικά κόμματα από τη άλλη αντιτέθηκε σφοδρά, θεωρώντας το κλείσιμο των θρησκευτικών σχολείων ως διωγμό της θρησκείας. Η επέκταση της πολιτικής αυτής και στο στράτευμα επέφερε τελικώς και την πτώση της κυβερνήσεως Κομπ, μετά από το λεγόμενο «Σκάνδαλο των Φακέλων» ή «των καρτών» (Affaire des Fiches), στο οποίο πρωτεργάτης ήταν ο Υπουργός Πολέμου και στρατηγός Λουί Αντρέ, επίσης Μασόνος.

Μετά την πρωθυπουργία του ο Κομπ δεν αναμίχθηκε παρά περιορισμένα στην ενεργό πολιτική και απεβίωσε στην κωμόπολη Πονς (Σαράντ-Μαριτίμ) σε ηλικία 85 ετών.

Παραπομπές

Βιβλιογραφία
 Merle, Gabriel: Emile Combes, 1995, βογραφία με 662 σελίδες
 Partin, Malcolm: Waldeck-Rousseau, Combes, and the Church: the Politics of Anticlericalism, 1899-1905, 1969

Κατηγορία:Πρωθυπουργοί της Γαλλίας
Κατηγορία:Γάλλοι υπουργοί
Κατηγορία:Γάλλοι ελευθεροτέκτονες